armvectores/hy_wikipedia_2023 huggingface dataset:
Columbia Pictures

Columbia Pictures Industries, Inc., ամերիկյան կինո և հեռուստատեսային ընկերություն. բաղկացուցիչ մասն է կազմում Columbia TriStar Motion Picture Group-ի, որի սեփականատերը 1989 թվականից ի վեր ճապոնական Sony Corporation-ի Sony Pictures Entertainment դուստր ընկերությունն է։
Columbia-ի խոշոր ստորաբաժանումներից է TriStar Pictures-ը։
2006-ից մինչև 2015 թվականը ներառյալ՝ փաստացի (բայց ոչ իրավաբանորեն) հենց նույնպիսի՝ ենթակա վիճակում է գտնվել լեգենդրար MGM ստուդիան, որին էին պատկանում Ջեյմս Բոնդի մասին ֆիլմերի իրավունքները։
Columbia Pictures-ը հանդիսանում է աշխարհի առաջատար կինոստուդիաներից մեկը (ներկա դրությամբ համարվում է մեծությամբ չորրորդը), մտնում է ամերիկյան խոշորագույն կինոստուդիաների հնգյակի մեջ։
Columbia Pictures-ը 1918 թվականի հունիսի 19-ին հիմնադրել են Ջեք և Հարրի Քոն եղբայրներն ու նրանց գործարար ընկեր Ջո Բրանդը՝ որպես ֆիլմեր վաճառող ընկերություն, Cohn-Brandt-Cohn (CBC) Film Sales Corporaiotn անվանումով։ Ընկերությունը 1924 թվականի հունվարի 10-ին վերանվանվել է Columbia Pictures, Columbia Pictures Corporation անունով գործել մինչև 1968 թվականի դեկտեմբերի 23-ը։


== Ծանոթագրություններ ==


== Գրականություն ==
Chierichetti David (1976)։ Hollywood Costume Design։ New York: Harmony Books։ ISBN 9780517526378  
Dick Bernard F. (1992)։ Columbia Pictures: Portrait of a Studio։ Lexington, Ky.: University Press of Kentucky։ ISBN 9780813117690 
Jorgensen Jay, Scoggins Donald L. (2015)։ Creating the Illusion: A Fashionable History of Hollywood Costume Designers։ Philadelphia: Running Press։ ISBN 9780762456611 
Perry Jeb H. (1991)։ Screen Gems: A History of Columbia Pictures Television from Cohn to Coke, 1948-1983։ Metuchen, N.J.: Scarecrow Press։ ISBN 9780810824874 
Smyth Jennifer E. (2018)։ Nobody's Girl Friday: The Women Who Ran Hollywood։ New York: Oxford University Press։ ISBN 9780190840822 
Yule, Andrew (1989)։ Fast Fade: David Puttnam, Columbia Pictures, and the Battle for Hollywood։ New York: Delacorte Press։ ISBN 0-440-50177-6։ OCLC 243349960  


== Արտաքին հղումներ ==
Official Sony Pictures website
SonyPictures.net (list of worldwide sites)
Columbia Pictures Cartoons from the Big Cartoon DataBase
Columbia Pictures at Reel Classics: The History of a Logo – the Lady with the Torch
Columbia Pictures Still Photographer Contract 1945 at The Ned Scott Archive
Cite archival metadata
Finding aid author: Morgan Crockett - Columbia Pictures pressbook, https://findingaid.lib.byu.edu/viewItem/MSS%20SC%201433, L. Tom Perry Special Collections, Provo, UT, 2014
Ռեչկովսկի գյուղական խորհուրդ (Բելոպոլսկի շրջան)

Ռեչկովսկի գյուղական խորհուրդ  (ուկրաիներեն՝ Річківська сільська рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Ռեչկովսկի գյուղական խորհրդում բնակվում էր 2144 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կապտերանգ սուզաբադ

Կապտերանգ սուզաբադ (լատ.՝ Melanitta nigra) բադերի ընտանիքին պատկանող ջրային թռչուն։


== Բնութագիր ==
Կապտերանգ սուզաբադը կշռում է 1200-ից 1400 գրամ և մարմնի երկարությունը հասնում է 45-ից 54 սմ-ի։ Թևերի բացվածքը 79-90 սանտիմետր է։ Արուների գունավորումը ունի ամուր սև գույն, մի փոքր պայծառ թևի եզրերով։

Կտուցը լայն է, հարթ ՝ դեղին բծով։ Արուների և էգերի ձմեռային փետուրները ունեն մուգ շագանակագույն գույն։ Գլուխը մոխրագույն-շագանակագույն է, դեմքի ստորին մասը `մոխրագույն-սպիտակ։ Էգերի կտուցը մոխրագույն է, առանց աճի։ Երկու զույգերն էլ ունեն թաթեր ՝ մուգ շագանակագույնից մինչև սև։ Պոչը երկար, բծախնդրություն է, հաճախ լողալիս փոքր-ինչ բարձրանում է։ Թռիչքի ժամանակ կապտերանգ սուզաբադը արագ և հաճախ է շարժվում ցածր բարձրության վրա։ Արուները իրենց թևերով սուլում են ձայն:


== Տարածվածություն ==
Կապտերանգ սուզաբադերի բները տեղակայված են Բրիտանական կղզիների հյուսիսում, Իսլանդիայում և Սկանդինավիայում, Ռուսաստանի հյուսիսում, արևմտյան Սիբիրում։ Ձմռանը կապտերանգ սուզաբադը չվում է Իսպանիայի հարավ և Մարոկկոյում գտնվող բարեխառն տարածքներ։ Ասիայում այն ավելի հաճախ ձմեռում է Ճապոնիայի, Չինաստանի և Կորեայի ափամերձ ջրերի մոտակայքում։ Զրուցասեր թռչուն է, որը բնակվում է ծովում մեծ հոտերի մեջ։ Այն, որպես կանոն, ապրում է փոքր խմբերում։


== Սնուցում ==
Կապտերանգ սուզաբադի սնունդը բաղկացած է հիմնականում մսից, խեցգետիններից և մոլլուսներից։ Քաղցր ջրի մեջ այն որսում է սուզվելով միջատներին և փոքր ձկներին։ Այս դեպքում այն կարող է հասնել մինչև 30 մ խորության։


== Բուծում ==
Սեռական հասունությունը տեղի է ունենում 2 տարեկանում։ Բույները տեղակայված են դանդաղ հոսող գետերի, լճերի և լճակների, ինչպես նաև անտառի եզրին և թունդրայում։ Բները կառուցված են բուսական նյութից։ Ձվադրում են  տարին մեկ անգամ `մարտից հունիս ամիսներին։ Արուները գաղթում են հունիսին և վերադառնում ծովի հալեցման ժամանակ։ Էգը դնում է 6-9 դեղին-սպիտակ ձու։ Նրա ձագը 27- 31 օր հետո դուրս է գալիս ձվից։ Ծնվելուց անմիջապես հետո ձագերը հետևում են մորը ջրի մեջ։ Ձագերի փետուրները նման են էգի փետուրներին։ 45-50 օր հետո նրանք դառնում են անկախ։ Բնության մեջ նա ապրում է 10-ից 15 տարի։


== Դասակարգում և ենթատեսակներ ==
Որոշ հեղինակներ Melanitta nigra տեսակները բաժանում են երկու ենթատեսակների ՝ Ատլանտյան կապտերանգ սուզաբադ (Melanitta nigra nigra) և ամերիկյան (Խաղաղ օվկիանոս) կապտերանգ սուզաբադ (Melanitta nigra americana), (Swainson, 1882), որը նաև կոչվում է Black Scooter:


== Պոպուլյացիա ==
Կապոտերանգ սուզաբադի բնակչությունը աշխարհում կազմում է 1,9-ից մինչև 2,4 միլիոն անհատ։ (Wetlands International 2002):


== Ծանոթագրություններ ==


== Պատկերասրահ ==

		
		
		
		
		
		
		
		
		
		
		
		
		
		
		
		


== Արտաքին հղումներ ==
Позвоночные животные России: Синьга Archived 2020-08-04 at the Wayback Machine.
Բոլշայա Ռժավա

Բոլշայա Ռժավա (ռուս.՝ Большая Ржава), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սելչի

Սելչի (իտալերեն՝ Selci), կոմունա Իտալիայում, գտնվում է Լացիո շրջանում՝ Ռիետի պրովինցիայում։
Բնակչությունը կազմում է 1094 մարդ (2008 թվականի տվյալներով)։ Բնակչության խտությունը՝ 141 մարդ/կմ2։ Տարածքը կազմում է՝ 8 կմ2։ Փոստային ինդեքսը՝ 2040, հեռախոսային կոդը՝ 0765։


== Ժողովրդագրություն ==


== Համայնքի վարչակազմ ==
Հեռախոս. 0765 519138
Էլեկտրոնային փոստ. հայտնի չէ
Պաշտոնական կայք. http://selci.comunelazio.net/ Archived 2006-11-23 at the Wayback Machine.


== Արտաքին հղումներ ==
http://selci.comunelazio.net/ Archived 2006-11-23 at the Wayback Machine.
Միջազգային վիճակագրական ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ումբերտո Տոցցի

Ումբերտո Անտոնիո Տոցցի (իտալերեն՝ Umberto Antonio Tozzi, մարտի 4, 1952(1952-03-04), Թուրին, Իտալիա), իտալացի էստրադային երգիչ, կոմպոզիտոր, ով արդեն իսկ վաճառել է ավելի քան 70 միլիոն ձայնագրություն։


== Գործունեություն ==
Երաժշտական իր կարիերան սկսել է 1968 թվականին՝ 16 տարեկան հասակում՝ անդամագրվելով Off Sound երաժշտախմբին։ 1974 թվականին թողարկել է իր առաջին հիթը՝ „Un Corpo un 'Anima”-ն, որն ընդգրկվել է դեբյուտային՝ Donna Amante Mia (1976) ալբոմում։ 1977 թվականին թողարկելով Ti amo սինգլը՝ ավելի լայն ճանաչում ու համբավ է նվաճել. այդ երգի կատարմամբ ճանաչվել է XIV Festivalbar-ի հաղթող։ Հետագայում Ti amo-ն թարգմանվել ու հնչել է բազմաթիվ այլ լեզուներով (այդ թվում՝ իսպաներեն ու ֆրանսերեն)։
1987 թվականին Ումբերտո Տոցցին Ջաննի Մորանդիի և Էնրիկո Ռուջերիի հետ կատարելով Si può dare di più երգը, դարձել է Սան Ռեմոյի՝ իտալական երգի փառատոնի հաղթող։ Այդ նույն տարում Ռաֆի հետ ներկայացրել է Իտալիան Եվրատեսիլ միջազգային երգի մրցույթում Gente di mare երգի կատարումով և զբաղեցրել 3-րդ տեղը։ 1988 թվականին թողարկել է Լոնդոնի Ռոյալ Ալբերտ Հոլլ սրահում տված համերգի ձայնագրությունը։  
2013 թվականին Gloria հիթային երգի նրա տարբերակը  կինոռեժիսոր Մարտին Սկորսեզեն օգտագործել է «Ուոլլ սթրիթի գայլը» ֆիլմում, որը հաջորդ տարի առաջադրվել է հեղինակավոր «Օսկար» կինոմրցանակի։


== Սկավառակագրություն ==
Donna Amante Mia (1976)
È nell'aria ... Ti Amo (1977)
Tu (1978)
Gloria (1979)
Tozzi (1980)
Notte rosa (1981)
Eva (1982)
Hurrah (1984)
Invisibile (1987)
Gli Altri Siamo Noi (1991)
Equivocando (1994)
Il Grido (1996)
Aria e Cielo (1997)
Un'altra Vita (2000)
Le Parole (2005)
Heterogene (2006)
Tozzi Masini (2006)
Superstar (2009)
Yesterday, Today (2012)
Ma Che Spettacolo (2015)Կենդանի կատարումների ձայնագրություններով ալբոմներIn Concerto (1980 – Live)
The Royal Albert Hall (1988 – Live)
Non Solo Live (2009)
40 Anni Che Ti Amo (2017)
Live all'Arena di Verona - 40 Anni Che Ti Amo (2017)ԺողովածուներMinuti di un'Eternità (1987 – Greatest hits)
Le Mie Canzoni (1991 – Greatest hits)
Bagaglio a Mano (1999 – Greatest hits)
The Best of (2002 – Greatest hits)
Yesterday, Today – The Best of 1976–2012 (2012)


== Ծանոթագրություններ ==


== Արտաքին հղումներ ==
Official Umberto Tozzi website
Biography of Umberto Tozzi, from Billboard
Umberto Tozzi Internet Movie Database կայքում
Նաառցե

Նաառցե (էստ․՝ Naartse), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լոթար Գյունթեր Բուխհայմ

Լոթար Գյունթեր Բուխհայմ (գերմ.՝  Lothar-Günther Buchheim, փետրվարի 6, 1918(1918-02-06)[…], Վայմար, Սաքսեն-Վեյմար-Էյզենախ, Գերմանական կայսրություն - փետրվարի 22, 2007(2007-02-22)[…], Շտարնբերգ, Վերին Բավարիա, Բավարիա, Գերմանիա), գերմանացի գրող, նկարիչ և կոլեկցիաներ, Մյունխենի մերձակայքում Շտարնբերգ լճի ափին գտնվող Ֆանտազիայի թանգարանի հիմնադիրը։ Առավել հայտնի է դարձել իր «Das Boot» («Նավակը») վեպի լույսընծայումից հետո, որը բեսթսելլեր է դարձել և որի հիման վրա նկարահանվել է «Սուզանավը» ֆիլմը։


== Վաղ կյանք ==
Բուխհայմը ծնվել է Վայմարում (Թյուրինգիա, Գերմանիա), եղել է նկարչուհի Շառլոտա Բուհայմի որդին։ Վերջինս ամուսնացած չէր և ապրում էր ծնողների հետ։ Մինչև 1924 թվականն ապրել է Վեյմարում, ապա մինչև 1932 թվականը` Ռոխլիցում, այնուհետև` Խեմնիցում։ Արդեն այդ ժամանակ Բուխհայմ-կրտսերը փող էր աշխատում թերթերում և 1933 թվականին 15 տարեկան հասակում մասնակցել է արվեստի ցուցահանդեսի։
Սիրում էր ճանապարհորդել, և իր եղբոր հետ Դանուբը կանոեով անցնելով` հասել է Սև ծով։ 1937 թվականին հասունության ատեստատ ստանալուց հետո մի քանի տարի ապրել է Իտալիայում, որտեղ գրել է իր առաջին` Tage und Nächte steigen aus dem Strom:  Eine Donaufahrt: («Օրերը և գիշերները ծագում են գետից։ Ճանապարհորդություն Դանուբով») գիրքը, որը լույս է տեսել 1941 թվականին։ Բուխհայմը 1939 թվականին արվեստ է ուսումնասիրել Դրեզդենում և Մյունխենում, 1940 թվականին զորակոչվել է բանակ։


== Երկրորդ համաշխարհային պատերազմ ==
Երկրորդ համաշխարհային պատերազմի ժամանակ Բուխհայմը սպա է եղել և Կրիգսմարինի քարոզչության վաշտում ծառայել է որպես զոնդերֆյուրեր, համառոտ լուրեր է հաղորդել ականների, էսմինեցների և սուզանավերի մասին։ Պատրաստել է էսքիզներ և լուսանկարներ։


== Ծանոթագրություններ ==


== Արտաքին հղումներ ==
www.buchheimmuseum.de
Գևորգ Ադիբեկյան

Գևորգ Ադիբեկյան (1838 - 1865), հայ կրթական գործիչ։
Սովորել է Թիֆլիսի Ներսիսյան դպրոցում։ 1860-ականների սկզբին մի քանի ընկերների օժանդակությամբ բացել է դպրոց, ուր աշակերտության ուժերով կազմակերպել է թատերական ներկայացումներ։ Պերճ Պռոշյանի հետ եղել է արևելահայ թատրոնի սկզբնավորողներից մեկը։ Մահացել է 1865 թվականին 27 տարեկանում։


== Ծանոթագրություններ ==
Չաբրեցի (Օռլովսկի շրջան)

Չաբրեցի (ռուս.՝ Чабрецы), ավան Ռուսաստանի Ռոստովի մարզի Օռլովսկի շրջանում։ Մտնում է Վոլոչաևսկի գյուղական համայնքի կազմի մեջ։
Պայծառ Երկաթ

Պայծառ Երկաթ (Պայծառ Հակոբի Անանյան, 1891, Ստամբուլ, Օսմանյան կայսրություն - դեկտեմբերի 28, 1988(1988-12-28), Երևան, Հայկական ԽՍՀ, ԽՍՀՄ), հայ դերասանուհի։
Ծնվել է Կոստանդնուպոլիսում։ Կրթությունն ստացել է Կում Կափու թաղամասի ազգային վարժարանում։ 1906 թ. ամուսնու հետ մեկնել է Ադափազար, որտեղ օսմանյան սահմանադրության հռչակումից հետո եռանդուն մասնակցություն է ունեցել կրթական-թատերական կյանքին։ Առաջին համաշխարհային պատերազմից հետո վերադարձել է Պոլիս, ապա՝ 1923 թվականին մեկնել է Եգիպտոս, ունեցել թատերական նկատելի գործունեություն։ Մասնակցել է Սիրանույշի կյանքի վերջին տարիներին տված ներկայացումներին։ 1948 թ. ներգաղթել է Հայաստան։ Գրել է իր հիշողությունները, որոնք լույս են տեսել Երևանում 1956 թ., «Մտերիմ խոհեր» վերնագրով։


== Ծանոթագրություններ ==
Մեկ, երկու, երեք...

«Մեկ, երկու, երեք...», ռեժիսոր Արման Երիցյանի 2015 թվականին նկարահանած վավերագրական ֆիլմ։ 2015 թվականին ներկայացվել է Ոսկե ծիրան միջազգային կինոփառատոնի «Հայկական համայնապատկեր» և «Վավերագրական ֆիլմերի մրցույթ» ծրագրերում և ճանաչվել է «Լավագույն վավերագրական ֆիլմ»։


== Պատմություն ==
«Մեկ, երկու, երեք․․․» վավերագրական ֆիլմը պատմում է մի խումբ տարեցների մասին, որոնք սկսում են գնահատել կյանքը, ապրել այսօրով, պարել, վայելել իրենց ժամանակը։ Նրանց միավորում է բարեգործական ճաշարանը և պարը։ Ֆիլմում ներկայացված է հերոսներից յուրաքանչյուրի անձնական դրաման, բայց երբ հերոսները պարում են, անհետանում է էկրանին հայտնված միայնակ ու խնդիրներում խորասուզված մարդը, որը պարելիս վերափոխվում է, և պարը ստիպում է նրանցից յուրաքանչյուրին փոխվել։
Հերոսներից 80-ամյա Միխայիլը վերջապես ազատում է իր բնակարանն անպետք իրերից, որոնք կուտակել էր վերջին 15 տարիների ընթացքում, վերանորոգում է բնակարանն ու ընկերներին հրավիրում։ Յուրաքանչյուր հերոսի անձնական պատումը միահյուսվում է գլխավոր հերոսի շուրջը։ Թեև յուրաքանչյուր պատմություն անձնական է, «Ընտրյալների» պայքարը բնորոշվում է հայաստանաբնակ լինելու հանգամանքով և ֆիլմում հնչող առավել մեծ հարցադրումները ընդհանրական են։ Ամեն երկրում, քաղաքում և համայնքում մարդիկ ծերանում են և զգում խնամքի, ուշադրության կարիք։ Միխայիլը և ընկերներն առաջին քայլեր են անում և կյանքի մայրամուտին վերջապես սկսում լիարժեք կյանքով ապրել։


== «Ընտրյալներ» պարային համույթ ==
Միխայիլ Զինովև
Անահիտ Պետրոսյան
Հովսեփ Ջիբիրյան
Աիդա Մնացականյան
Մարտիկ Մարտիրոսյան
Մարիամ Աղաջանյան
Ժասմինա Կարապետյան / Պարուսույց


== Նկարահանող խումբ ==
Ֆիլմն արտադրվել է 2015 թվականին «Բարս Մեդիա» վավերագրական ֆիլմերի ստուդիայում։ Հայաստան–Գերմանիա–Նորվեգիա համատեղ արտադրություն է։ «Մեկ, երկու, երեքը․․․» ֆիլմի նկարահանման և մոնտաժման աշխատանքները տևել են 5 տարի։ Նկարահանվել է 160 ժամանոց տեսաշար։ Ռեժիսոր Արման Երիցյանը ֆիլմի հերոսներին նկատել է «Թաքնված տաղանդ» հեռուստանախագծի ժամանակ։

Պրոդյուսեր(ներ)՝ Վարդան Հովհաննիսյան, Իննա Սահակյան, Յուլյա Գրիգորյանց, Ֆաբիան Գասմիա, Ֆրոդ Սոբսթադ
Ռեժիսոր՝ Արման Երիցյան
Սցենարի հեղինակ՝ Արման Երիցյան
Օպերատոր՝ Վահագն Տեր-Հակոբյան
Երաժշտությունը` Ալեքսանդր Իրադյան
Հնչյունային ձևավորող` Գևորգ Պետրոսյան
Մոնտաժող` Տիգրան Բաղինյան
Արտադրող ընկերություն՝ Bars Media Documentary Film Studio


== Մրցանակներ ==
2015 թվականին ֆիլմն արժանացել է Ոսկե ծիրան մրցանակի «Ոսկե ծիրան» Երևանյան միջազգային կինոփառատոնի «Հայկական համայնապատկեր» մրցույթում՝ որպես լավագույն վավերագրական ֆիլմ։ 2015 թվականին մասնակցել է Նորվեգիայում անցկացվող Films from South միջազգային կինոփառատոնին։


== Ծանոթագրություններ ==


== Արտաքին հղումներ ==
Պաշտոնական կայք
One, Two, Three - trailer
Կերվեյ

Կերվեյ (ռուս.՝ Кервей), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեծ Չուլաս գետի ձախ ափին՝ 9 կմ հեռավորության վրա։ Գետի երկարությունը 32 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչությանref name='МПР России'>«Государственный водный реестр РФ: Караска»։ Արխիվացված օրիգինալից 2012-07-20-ին։ Վերցված է 2015-04-06 </ref>.

Ջրային օբյեկտի, պետական ջրային գրանցման կոդը - 03030000112103000048488
Հիդրոլոգիական ուսումնասիրությունների կոդը -  103004848
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պերևոլոչե

Պերևոլոչե (ռուս.՝ Переволочье), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 274 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կայանելո

Կայանելո (իտալերեն՝ Caianello ), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 1757 մարդ։ Բնակչության խտություն կազմում է 117 մարդ/կմ²։ Զբաղեցնում է 15 կմ² մակերես տարածք։ Փոստային ինդեքս՝ 81040, հեռախոսային կոդ՝ 00823։
Միքայել հրեշտակապետը հարգվում է որպես կոմունայի հովանավոր սուրբ, տոնակատարությունը սեպտեմբերի 29-ին է։
Կուրիլովկա (գյուղ, Լեբեդինի շրջան)

Անվան այլ կիրառումների համար տե՛ս՝ ԿուրիլովկաԿուրիլովկա (ուկրաիներեն՝ Курилівка), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Կուրիլովկա գյուղում բնակվում էր 109 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղդաշ (լեռնաբլուր)

Անվան այլ կիրառումների համար տե՛ս՝ Աղդաշ (այլ կիրառումներ)Աղդաշ, լեռնաբլուր Ղարաբաղի լեռնահամակարգի հյուսիս մասում, այժմյա Գանձակ քաղաքից հարավ-արևելք։ Նշված է Կովկասի 5-վերստանոց քարտեզում։


== Ծանոթագրություններ ==
Թահսին Սայիդ Ալի Բեկ

Թահսին Սայիդ Ալի Բեկ (օգոստոսի 15, 1933(1933-08-15), Ba'adra, Shekhan District, Նինվեի մարզ, Իրաքի թագավորություն - հունվարի 28, 2019(2019-01-28), Հաննովեր, Գերմանիա, եզդ.՝ Mîr Tehsîn Seîd Beg), ով ավելի հայտնի էր որպես պարզապես Թահսին Սայիդ , ազգությամբ եզդի հասարակական գործիչ, եզդի ժողովրդի ժառանգական առաջնորդ՝ միր, Շեյխանի 13-րդ էմիր, Եզդիների գերագույն հոգևոր խորհրդի նախահան, ով ներկայացնում էր եզդիներին պետությունների և այլ ցեղերի հետ հարաբերություններում։ Թահսին Սայիդի տոհմը ծագում է Բադրա քաղաքից։ Չնայած Թահսին Սայիդի տոհմը ծագում էր Բադրա քաղաքից, իր նստավայրը գտնվում էր Այն Սիֆնի քաղաքում։
Միրի տիտղոսը ժառանգաբար փոխանցվում է հորից որդուն, ուստի Թահսին Սայիդը ժառանգել էր այդ կոչումը իր հորից՝ Սայիդ Բեկից, ով մահացել էր 1944 թվականին։ Թահսին Սայիդի որդին է Հազիմ Թահսին Սայիդ։


== Կենսագրություն ==
Ծնվել է 1933 թվականին։
Մահացել է 2019 թվականի հունվարի 28-ին Հաննովերում։


== Տես նաև ==
Եզդիխանե


== Ծանոթագրություններ ==
Եվրոպայի երկրները ըստ բնակչության թվաքանակի

Ստորև ներկայացված Եվրոպայի երկրների ցանկը՝ ըստ բնակչության թվաքանկի։


== Երկրների ցանկ ==


== Ծանոթագրություններ ==
Սպոնգանո

Սպոնգանո  (իտալերեն՝ Spongano), քաղաք Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 3824 մարդ, բնակչության խտությունը կազմում է 318 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 73038, հեռախոսային կոդ՝ +39 00836։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0836 945078
Էլեկտրոնային փոստ՝ info@comune.spongano.le.it
Պաշտոնական կայք՝ http://www.comune.spongano.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
(8293) 1992 UQ

(8293) 1992 UQ, աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 19-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,530898 ա. մ., առավելագույնը մոտենում է 2,148 ա. մ. հեռավորության վրա և հեռանում 2,9138 ա. մ.։ Արեգակի շուրջ մեկ ամբողջական պտույտ է կատարում 1470,65 երկրային օրվա ընթացքում, իր ուղեծրով շարժվելով միջինում 0,244789 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8293) 1992 UQ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (3388)

Ժողովածու (3388), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3388 թվի տակ։ Ձեռագիրը գրվել է 1773 թվականին Ղազար Շոռոթեցի գրիչի կողմից Էջմիածնում։ Գրված է թղթի վրա, չափսը՝ 15,1x10,5: Ձեռագիրը կազմված է 254 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ 2ա, 107բ, 247ա, հետագայի՝ 251բ (1817 թվական), 252ա (1819 թվական)։


== Բովանդակություն ==
Պետրոս Բերթումեան Աղբիւր բացեալ։
Քարոզք (Յակ. Նալեան, Սիմէոն կթղ)։


== Ծանոթագրություններ ==
Ջոն Գաուեր

Ջոն Գաուեր կամ Ջոն Գովեր (անգլ.՝ John Gower, մոտ 1330[…], Քենթ, Անգլիա - հոկտեմբեր 1408 կամ 1408, Լոնդոն, Անգլիայի թագավորություն), իր ժամանակներում հայտնի անգլիացի բանաստեղծ, Լենգլանդի ժամանակակից և Չոսերի անձնական ընկերը։ Հայտնի երեք ստեղծագործությունների հեղինակն է (ֆր.՝ Mirour de l'Omme, լատ.՝ Vox Clamantis և անգլ.՝ Confessio Amantis), որոնք գրված են ֆրանսերեն, անգլերեն, լատիներեն։ Այս երեք բանաստեղծությունները միավորված են ընդհանուր բարոյական և քաղաքական թեմաներով։


== Կենսագրություն ==
Գաուերի վաղ կյանքի միայն մի քանի մանրամասներ են պահպանվել։  Նա ծնվել է մի  ընտանիքում, որը ունեցվածք է ունեցել Կենտում և Սաֆոլքում։ Ապագա բանաստեղծը ստացել է փաստաբանի կրթություն և ակտիվ մասնակցել իր ժամանակի քաղաքական կյանքին։ Գրել է անգլերեն, ֆրանսերեն և լատիներեն լեզուներով։ Գրողը եղել է բանաստեղծ Ջեֆֆրի Չոսերի ընկերը, որի ստեղծագործություններում տպագրվել են նաև Գաուերի որոշ բանաստեղծություններ։ Չոսերը իր Տրոիլ և Կրեսիդա բանաստեղծությունը նվիրել է բարոյական Գաուերին։ Ի պատասխան՝ Գաուերը իր գրած Սիրահարի խոստովանություն (անգլ.՝ Confessio Amantis) բանաստեղծության մեջ գովաբանել է Չոսերին։ Շեքսպիրը Գաուերին ներկայացրել է որպես Պերիկլ պիեսի երգչախմբի մասնակից։ 


== Ստեղծագործություն ==

Գաուերի երեք կարևոր գործերից առաջինը Մարդկային հայելի (ֆր.՝ Mirour de l'Omme) կամ Արտացոլող հայելին Speculum meditantis բանաստեղծությունը, որը պարունակում է ավելի քան 30000 ութանկյուն տող ֆրանսերեն, որտեղ տասներկու տողերը կազմում են մեկ տող `աավավվվավվայի նման զուգավորված հանգավորմամբ։
Գաուերի մեկ այլ 1382 թվականին գրված Լացող ձայն (լատ.՝ Vox clamantis), լատիներեն լեզվով 10265 էլեգիական ոտանավորների այլաբանությունն է, որոնք պահպանվել են տաս ձեռագրերում։
Նրա ամենակարևոր աշխատանքներից երրորդը Սիրահարի խոստովանություն (անգլ.՝ Confessio amantis) ստեղծագործությունն է, որն առաջին անգամ խմբագրվել է մոտ 1390 թվականին, վերջին վերանայումը՝ մոտ 1393 թվական, գրված է անգլերենով։
Գաուերին է պատկանում նաև (լատ.՝ Chronica tripartita) ստեղծագործությունը, որը գրվել է լատինական վեցաչափերով։


== Մահ ==

Ջոն Գաուերը կյանքի վերջին տարում կուրացել է։ Նա մահացել է 1408 թվականին, թաղվել է պատարագ եկեղեցու (այժմ ՝ Սաութուորք տաճար) ցուցադրական գերեզմանում, որը պահպանվում է մինչ օրս։


== Ծանոթագրություններ ==


== Արտաքին հղումներ ==
«ГАУЭР, ДЖОН»։ www.krugosvet.ru (ռուսերեն)։ Վերցված է 2020-11-15  
«Гауэр, Джон»։ www.2uk.ru։ Վերցված է 2020-11-15
Վոևոդսկոե (գյուղ, Արբուզինկայի շրջան)

Վոևոդսկոե (ուկրաիներեն՝ Воєводське), գյուղ Ուկրաինայի Նիկոլաևի մարզի Արբուզինկայի շրջանում։ Բնակավայրը նախկինում նաև անվանվել է Ակացատովո։ Հիմնադրվել է 1789 թվականին։
2001 թվականի տվյալներով Վոևոդսկոե գյուղում բնակվում էր 1 452 մարդ։ Բնակավայրը զբաղեցնում է 9 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեգալ

Տեգալ (ինդոն.՝ Tegal), քաղաք Ինդոնեզիայի Ճավա կղզու Կենտրոնական Ճավա նահանգում։ Բնակչությունը 247 076 մարդ (2007 թվականի դրությամբ) է, մակերեսը՝ 39,68 կմ²։


== Ֆիզիկա-աշխարհագրական բնութագիր ==


=== Աշխարհագրական դիրք ===
Տեգելի աշխարհագրական դիրքը՝ 6°52′00″ հվ. լ. 109°08′00″ ավ. ե.։
Քաղաքը գտնվում է Կենտրոնական Ճավայի հյուսիսային ափին՝ Կենտրոնական Ճավայի վարչական կենտրոն Սեմարանգից 175 կմ հեռավորության վրա։ Զբաղեցնում է 39,68 կմ² մակերես։


=== Կլիմա ===


== Բնակչություն ==
2007 թվականի տվյալներով՝ քաղաքի բնակչությունը կազմում է 247 076 մարդ։ Տղամարդիկ կազմում են բնակչության 50,1%-ը (123 792), իսկ կանայք՝ 49,9%-ը (123 284)։ Բնակչության միջին խտությունը 6193 մարդ/կմ² է։ Բնակչության աճի տեմպը 0,55% է։


== Ծանոթագրություններ ==


== Գրականություն ==
Տեգալ հոդվածը Սովետական մեծ հանրագիտարանում 


== Արտաքին հղումներ ==
www.tegalkota.go.id Տեգալ քաղաքի վարչակազմ. պաշտոնական կայք (ինդ.) (Ստուգված է 22 փետրվարի 2012)
Մինուստե

Մինուստե (էստ․՝ Mõnuste), գյուղ Էստոնիայի Հարյումաա նահանգի Կեռնու շրջանում։
2011 թվականի տվյալներով գյուղում բնակվում էր 74 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ադելաիդայի համալսարան

Ադելաիդայի համալսարան, հանրային համալսարան, գտնվում է Հարավային Ավստրալիայի Ադելաիդա քաղաքում։ Ավստրալիայի երրորդ ամենահին համալսարանն է։


== Պատմություն ==
Համալսարանը հիմնադրվել է 1874 թվականի նոյեմբերի 6-ին  Ուոլտեր Ուոթսոն Հյուզսի կողմից 20.000 ֆունտ նվիրատվություն կատարելուց հետո։ Այն Ավստրալիայի երրորդ ամենահին համալսարանն է։  


== Ֆակուլտետներ ==
Ադելաիդայի համալսարանը բաժանված է հինգ ֆակուլտետների, որոնցից յուրաքանչյուրում ներառված են մի շարք դպրոցներ.

Ճարտարագիտական, համակարգչային և մաթեմատիկական գիտությունների ֆակուլտետ, որն ընդգրկում է հետևյալ դպրոցները
Ավստրալիայի նավթային դպրոց (ASP)
Քիմիական տեխնիկայի դպրոց
Քաղաքացիական և բնապահպանական ճարտարագիտության դպրոց
Համակարգչային գիտությունների դպրոց
Նորարարությունների և առևտրայնացման ուսումնական կենտրոն
Էլեկտրական և էլեկտրոնային ճարտարագիտության դպրոց
Մաթեմատիկական գիտությունների դպրոց
Մեքենաշինության դպրոցԱռողջապահական գիտությունների ֆակուլտետը հետևյալ դպրոցներով
Ադելաիդայի համալսարանի ստոմատոլոգիական դպրոց
Բժշկական գիտությունների դպրոց; Բժշկական դպրոց ;
Մանկաբուժության և վերարտադրողական առողջության դպրոց;
Բնակչության առողջության և կլինիկական պրակտիկայի դպրոց
Հոգեբանության դպրոցՀումանիտար և սոցիալական գիտությունների ֆակուլտետ`հետևյալ  դպրոցներով
Երաժշտության կոնսերվատորիա;
Պատմության և քաղաքականության դպրոց
Հումանիտար գիտությունների դպրոց
Հասարակական գիտությունների դպրոց
Ավստրալիայի բնիկների հետազոտությունների և ուսումնասիրությունների կենտրոն։Մասնագիտությունների ֆակուլտետ
Բիզնեսի ավարտական ​​դպրոց
Ճարտարապետության, լանդշաֆտային ճարտարապետության և քաղաքաշինության դպրոց
Առևտրի դպրոց
Տնտեսագիտական ​​դպրոց
Կրթության դպրոց
Իրավագիտության դպրոցԳիտությունների ֆակուլտետ
Գյուղատնտեսության, սննդի և գինու դպրոց
Քիմիայի և ֆիզիկայի դպրոց
Երկրի և բնապահպանական գիտությունների դպրոց
Մոլեկուլային և կենսաբժշկական գիտությունների դպրոց


== Անհատականություններ, որոնք կապված են համալսարանի հետ ==
Ուիլյամ Հենրի Բրեգ
Ջոն Մաքսվելլ Կուտզե
Ջուլիա Գիլարդ


== Ծանոթագրություններ ==


== Արտաքին հղումներ ==
https://www.adelaide.edu.au/
Համիդիե (Եվդոկիայի գավառ)

Անվան այլ կիրառումների համար տե՛ս՝ Համիդիե (այլ կիրառումներ)Համիդիե, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հարանց անապատի վիմական արձանագրություններ

Ստորև ներկայացված է 1613 թվականին կառուցված Սյունիքի մարզի Հալիձոր գյուղի Որոտան գետի աջ ափին գտնվող Հարանց անապատ ճարտարապետական համալրի վիմական արձանագրությունները՝


== Արձանագրություններ ==


== Ծանոթագրություններ ==
Ուսատովա Բալկա

Ուսատովա Բալկա (ռուս.՝ Усатова Балка), խուտոր Ռուսաստանի Դաշնության Կրասնոդարի երկրամասի Անապա քաղաքի մունիցիպալ կազմավորման մեջ։ Գտնվում է Անապայից 9 կմ հյուսիս-արևելք, ծովի մակարդակից 19 մ բարձրության վրա։


== Բնակչություն և տնտեսություն ==
Համաձայն 2002 թվականի տվյալների, խուտորն ուներ 779 բնակիչ, հիմնականում ռուսներ, հայեր, նաև թաթարներ։ 2010 թվականին այնտեղ արդեն ապրում էր 866 մարդ, ովքեր զբաղվում էին այգեգործությամբ, հացահատիկային բույսերի մշակությամբ և անասնապահությամբ, մասնավորապես խոզաբուծությամբ։
Գյուղում առկա է դպրոց, ակումբ, բուժկայան և մանկապարտեզ։


== Պատմություն ==
Գյուղը հիմնադրել են ռուսները։ Հայերը եկել են Ախալքալաքից և Գանձակից` 1957 թվականին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարանա նահանգի արևմտյան մարզ

Պարանա նահանգի արևմուտք (պորտ.՝ Mesorregião do Oeste Paranaense)՝ վարչական մեզոշրջան Բրազիլիայում, մտնում է Պարանա նահանգի մեջ։ Բնակչությունը կազմում է 1 228 հազար մարդ (2006 թվականի տվյալներով)։ Զբաղեցված տարածքը 22 851,003 կմ²։ Բնակչության խտությունը 53,8 մարդ/կմ²։


== Վիճակագրություն ==
Համախառն ներքին արտադրանքը կազմել է 14 558 413 182,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 257,82 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Ադրիանա Սալվատիերա

Ադրիանա Սալվատիերա Արիասա (իսպ.՝ Adriana Salvatierra Arriaza, հունիսի 3, 1989(1989-06-03), Սանտա Կրուս դե լա Սիերրա, Բոլիվիա), բոլիվիացի քաղաքական գործիչ։ 2019 թվականի նոյեմբերի 10-ին մի քանի ժամվա ընթացքում դե յուրե կատարել Է Բոլիվիայի նախագահի պարտականությունները՝ միաժամանակ պաշտոնապես չընդգրկվելով պաշտոնում։ Սակայն շուտով հրաժարական է տվել։ Մինչ այդ եղել է Բոլիվիայի Սենատի նախագահը (2019 թվականի հունվարից):


== Կենսագրություն ==


=== Քաղաքական գործունեություն ===
Ադրիանա Սալվատիերայի մուտքը քաղաքականություն սկսվել է 2005 թվականին, երբ նա ընդամենը 16 տարեկան էր։ Նա անդամակցել է Սոցիալիզմի շարժմանը։ 2014 թվականին կուսակցության երիտասարդական կազմակերպությունը սենատորների թեկնածու է ընտրել նրա պրոֆեսիոնալիզմի և հասարակական, քաղաքացիական և գյուղացիական կազմակերպությունների հետ ստորին աշխատանքի համար։ Նա Սենատ է ընտրվել 26 տարեկանում՝ 2015 թվականին Սանտա Կրուսի դեպարտամենտից։ 29 տարեկանում Սալվատիերան Բոլիվիայի պատմության մեջ Սենատի ամենաերիտասարդ նախագահն էր։


=== Հրաժարական ===
2019 թվականի նոյեմբերի 10-ին Բոլիվիայի նախագահ Էվո Մորալեսը հայտարարել է իր հրաժարականի մասին՝ զինվորականների բողոքներից և վերջնագրից հետո։ Դրանից հետո իր պաշտոնը լքել է երկրի փոխնախագահ Ալվարո Գարսիա Լիներան։ Նախագահի պարտականությունների կատարման հերթում հաջորդը Պատգամավորների պալատի նախագահ Վիկտոր Բորդան էր, որը, սակայն, նախագահ Մորալեսից շուտ հրաժարական տվեց։ Սահմանադրության համաձայն՝ այդ դեպքում նախագահի պարտականությունները պետք է կատարի Սենատի նախագահ Ադրիանա Սալվատիերան։
Սալվատիերան իր պաշտոնաթողության մասին հայտարարել է նույն օրը և ապաստան է խնդրել Լա Պասում Մեքսիկայի դեսպանատանից, այն բանից հետո, երբ դա արել Է Մորալեսը երկրում քաղաքական ճգնաժամի պայմաններում։ Սենատի երկրորդ փոխնախագահ Ժանին Անյեսը, առաջին փոխնախագահի հրաժարականի պատճառով, այն ժամանակ փոխարինել է նրան։ Սակայն ավելի ուշ Սալվատիերան պնդում էր, որ թեև ինքը հրաժարական է տվել, Սենատը նրան դեռ չի ընդունել, և, հետևւաբար, նա մնում էր Սենատի նախագահ։
Սենատը վերջնականապես ընդունել է նրա հրաժարականը 2019 թվականի նոյեմբերի 14-ին և Մոնիկա Եվա Կոպանին ընտրել է նոր նախագահ։


== Ծանոթագրություններ ==
Մուռռու

Մուռռու (էստ․՝ Murru), գյուղ Էստոնիայի Պյարնումաա նահանգի Առե շրջանում։
2011 թվականի տվյալներով գյուղում բնակվում էր 66 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5978) Կամինոկունի

(5978) Կամինոկունի (անգլ.՝ Kaminokuni), աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 16-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,230528 ա. մ., առավելագույնը մոտենում է 1,9814 ա. մ. հեռավորության վրա և հեռանում 2,4796 ա. մ.։ Արեգակի շուրջ մեկ ամբողջական պտույտ է կատարում 1216,77 երկրային օրվա ընթացքում, իր ուղեծրով շարժվելով միջինում 0,295864 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5978) Կամինոկունի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9766) Բրեդբերի

(9766) Բրեդբերի (անգլ.՝ Bradbury), աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 24-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 2,450709 ա. մ., առավելագույնը մոտենում է 2,2484 ա. մ. հեռավորության վրա և հեռանում 2,653 ա. մ.։ Արեգակի շուրջ մեկ ամբողջական պտույտ է կատարում 1401,32 երկրային օրվա ընթացքում, իր ուղեծրով շարժվելով միջինում 0,256901 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9766) Բրեդբերի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մխուր

Մխուր, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։


== Պատմություն ==
1895 թվականին գյուղն ավերվել է։ Բնակիչների մի մասը կոտորվել է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Whenever

«Whenever», ամերիկյան The Black Eyed Peas խմբի երգը, որը թողարկվել է 2011 թվականի սեպտեմբերի 26-ին որպես վեցերորդ ստուդիական ալբոմի՝ «The Beginning»-ի երրորդ պրոմոսինգլ։


== Նախապատմություն ==
«Whenever» երգը դարձել է լիարժեք սինգլ, սակայն «DipDive» սոցիալական կայքում երկրպագուների քվեարկության ժամանակ, այն իր հորիզոնականները զիջել է «Just Can't Get Enough» երգին։ 2011 թվականի օգոստոսին ֆրանսիական լրատվամիջոցները սկսել են շշուկներ տարածել «Whenever» երգի որպես սինգլ թողարկման վերաբերյալ։ Օգոստոսի 24-ին «Polydor» լեյբլի ֆրանսիական մասնաճյուղը հաստատել է Ֆրանսիայում երգի որպես սինգլ թողարկվելու մասին տեղեկությունը։


== Թողարկում ==
«Whenever» սինգլը թողարկվել է ֆրանսիական ռադիոյում 2011 թվականի սեպտեմբերի 26-ին, այնտեղից էլ տարածվել է Բելգիայի (Վալլոնիա) ռադիոկայաններով։


== Ստեղծողներ ==
Պրոդյուսեր՝ will.i.am
Հեղինակներ՝ William Adams, Stacy Ferguson
Հարվածայինների գործիքավորում՝ Moog Bass և will.i.am
Կիթառ՝ Alain Whyte
Դաշնամուր՝ Keith Harris
Երաժշտության ստեղծում և ձայնագրում՝ will.i.am և Padraic “Padlock” Kerin, Նյու Յորքի «Germano Studios» և Կալիֆոռնիայի Բերբանկ քաղաքի «Glenwood Place Studios» ստուդիաներ ։


== Չարթեր ==


== Ծանոթագրություններ ==
Վոլյա (այլ կիրառումներ)

Վոլյա, կարող է վերաբերել՝

Վոլյա - գյուղ, Ուկրաինայի Դոնեցկի մարզի Թելմանովսկի շրջանում
Վոլյա - գյուղ, Ուկրաինայի Նիկոլաևի մարզի Արբուզինկայի շրջանում
Վոլյա - գյուղ, Ուկրաինայի Նիկոլաևի մարզի Դոմանյովկայի շրջանում
Վոլյա - գյուղ, Ուկրաինայի Նիկոլաևի մարզի Կազանկայի շրջանում
Վոլյա - գյուղ, Ուկրաինայի Պոլտավայի մարզի Լոխովիցայի շրջանում
Վոլյա - գյուղ, Ուկրաինայի Վոլինի մարզի Կովելի շրջանում
Էսսիրե

Էսսիրե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Նիմմկյուլա (գյուղ, Մուհու շրջան)

Անվան այլ կիրառումների համար տե՛ս՝ ՆիմմկյուլաՆիմմկյուլա (էստ․՝ Nõmmküla), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 69 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռադովել (գյուղ, Օլևսկի շրջան)

Ռադովել (ուկրաիներեն՝ Радовель), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1545 թվականին։
2001 թվականի տվյալներով Ռադովել գյուղում բնակվում էր 1 380 մարդ։ Բնակավայրը զբաղեցնում է 3,81 կմ² տարածք։ Բնակչության խտությունը կազմում էր 362,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալգեդիկ

Ալգեդիկ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 36 կմ հյուսիս։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալաթլու

Ալաթլու, գյուղ կամ վայր Արևելյան Հայաստանում, Երևանի նահանգի Սուրմալուի գավառում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Բրուկս շրջան (Տեխաս)

Անվան այլ կիրառումների համար տե՛ս՝ Բրուկս շրջան (այլ կիրառումներ)Բրուկս շրջան (անգլ.՝ Brooks County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 7949 մարդ։ ԱՄՆ վիճակագրության բյուրոյի համաձայն 2010 թվականին բնակչությունը կազմում էր 7223 մարդ։ Շրջկենտրոնն է Ֆալֆուրիաս բնակավայրը։


== Պատմություն ==
Բրուկս շրջանը պաշտոնապես կազմավորվել է 1911 թվականին Ստար շրջանից։ Շրջանն իր անվանումը ստացել է տեխասյան ռեյնջեր և նահանգի լեգիսլատուրայի անդամ Ջեյմս Աբիջահ Բրուկսի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Բրուկս շրջանի ընդհանուր մակերեսը կազմում է 2440 կմ², որից 2440 կմ²-ն զբաղեցնում է ցամաքը, իսկ 0,78 կմ²-ն կամ 0,03 %-ը՝ ջրային տարածքները։


=== Հարևան շրջաններ ===
Ջիմ Ուելս շրջան (հյուսիս)
Քլեբերգ շրջան (հյուսիս-արևելք)
Քենեդի շրջան (արևելք)
Հիդալգո շրջան (հարավ)
Ստար շրջան (հարավ-արևմուտք)
Ջիմ Հոգ շրջան (արևմուտք)
Դուվալ շրջան (հյուսիս-արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 7976 մարդ, իսկ 2010 թվականին՝ 7223 մարդ։ Բնակչության խտությունը կազմում էր 3 մարդ/կմ²։ Ռասայական կազմը հետևյալն էր՝ սպիտակամորթներ - 89,6 %, աֆրոամերիկացիներ - 0,5 %, բնիկ ամերիկացիներ (հնդկացիներ) - 0,3 %, ասիացիներ - 0,3 %, այլ ռասաների ներկայացուցիչներ - 7,9 %, երկու կամ ավելի ռասաների ներկայացուցիչներ - 1,4 %։ Իսպանախոսները կամ լատինոամերիկացիները կազմում են բնակչության 91,2 %-ը (անկախ ռասայից)։
Տարիքային կազմը հետևյալն է՝ 31,60 % - 18 տարեկանից փոքր, 8,90 % - 18-24 տարեկան, 23,40 % - 25-44 տարեկան, 21,70 % - 45-64 տարեկան և 14,40 % - 65 և ավելի բարձր։ Շրջանի բնակչի միջին տարիքը 34 տարեկան է։ Յուրաքանչյուր 100 կնոջը բաժին է ընկնում 94,20 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 89,90 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Կաշուեյրա դի Գոյաս

Կաշուեյրա դի Գոյաս  (պորտ.՝ Cachoeira de Goiás), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի կենտրոնական մարզը։ Մտնում է տնտեսական կարգավիճակ ունեցող Իպորայի գավառի մեջ։ Բնակչությունը կազմում է 1 545 մարդ, ըստ 2006 թվականի տվյալների։ Տարածքը կազմում է 415,730 կմ2։ Բնակչության խտությունը՝ 3,7 մարդ/կմ²։


== Վիճակագրություն ==
Համախառն ներքին արտադրանքը կազմել է 8 186 986,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 375,57 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,704
Կուռենա

Կուռենա (էստ․՝ Kurena), գյուղ Էստոնիայի Պյարնումաա նահանգի Առե շրջանում։
2011 թվականի տվյալներով գյուղում բնակվում էր 44 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օբերթաուֆկիրխեն

Օբերթաուֆկիրխեն (գերմ.՝ Obertaufkirchen), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Իննեի Մյուլդորֆ շրջանում։ Բնակչությունը կազմում է 2427 մարդ (2010 թվականի դեկտեմբերի 31-ի տվյալներով։ Տարածքը 31, 64 կմ² է։ Պաշտոնական կոդը՝ 09 1 83 135։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-09-30 at the Wayback Machine.
Ինչո՞ւ ցեղասպանություն

«Ինչո՞ւ ցեղասպանություն», 2013 թվականին «Անտարես» հրատարակչության հրատարակած Աշոտ Աբգարյանի մենագրությունը։ Առաջաբանը՝ Վահրամ Մարտիրոսյանի։ 152 էջ։ Գիրքը նվիրված է Գայանե Բաբայանի հիշատակին։
Գիրքը բաղկացած է առաջաբանից, տասը մասերից, անվանացանկից։


== Գրքի հանձնարարականը ==
Գրքում հանրամատչելի ձևով, բայց փաստական հիմնավոր տվյալներով ու վերլուծություններով մեկնաբանվում է 19-րդ դարավերջի և 20-րդ դարասկզբի հայ քաղաքական մտքի և կուսակցությունների գործունեության այն դրսևորումներն ու սխալները, որոնք, ըստ հեղինակի, ի վերջո հանգեցրին Հայոց մեծ եղեռնին, և որոնց մասին մեզանում ընդունված չէ բացեիբաց խոսել։ Հանրահայտ փաստերն ու իրողությունները քննվում են բոլորովին այլ հայացքով, որը, բանավիճային լինելով հանդերձ, օգնում է ավելի մոտենալ ճշմարտությանը։


== Կարծիքներ գրքի մասին ==


== Գրախոսություններ ==
Արքմենիկ Նիկողոսյան «Աշոտ Աբգարյան. «Ինչո՞ւ Ցեղասպանություն» Archived 2021-03-06 at the Wayback Machine.


== Արտաքին հղումներ ==
«Ինչո՞ւ ցեղասպանություն». Հատվածներ անտիպ գրքից


== Ծանոթագրություններ ==
Աղադեդե

Աղադեդե, լեռնաբլուրներ Կարսի սարահարթում։ Կարսի մոտակայքում՝ Ջուրմելի (Զարմալու) և Բեռնս գետերի միջև։


== Ծանոթագրություններ ==
Լաուրիա

Լաուրիա (իտալերեն՝ Lauria), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 13 801 մարդ (2004 թվական), բնակչության խտությունը կազմում է 79 մարդ/կմ²։ Զբաղեցնում է 175 կմ² տարածք։ Փոստային ինդեքսն է՝ 85044։ Հեռախոսային կոդը՝ 0973։
Պատմականորեն այն ամենամեծ քաղաքն է հարավ-արևմտյան Լուկանիա շրջանում։
Կոմունայի հովանավորն է սուրբ Հակոբոս առաքյալը։ Տոնը նշվում է ամեն տարի փետրվարի 25-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ձվելի Բուրղուլի

Ձվելի Բուրղուլի (վրաց.՝ ძველი ბურღული), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 960 մետր բարձրության վրա։ Շրջկենտրոն Դուշեթից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 23 մարդ։


== Ծանոթագրություններ ==
Յան Կոստրա

Յան Կոստրա (կեղծանունը՝ Յան Մեդնիկ, Քրիստիան Բենկո չեխ․՝ Ján Kostra, դեկտեմբերի 4, 1910(1910-12-04), Turčianska Štiavnička, Մարտին, Ժիլինայի շրջան - նոյեմբերի 5, 1975(1975-11-05), Բրատիսլավա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), չեխ բանաստեղծ, նկարիչ, էսսեիստ, թարգմանիչ։ Ստեղծագործություններ է գրել նաև մանուկների ու երիտասարդների համար։


== Կենսագրություն ==
Յան Կոստրան ծնվել է 1910 թվականին Ժիլինի երկրամասի Շտայավնիչկա գյուղում, անվագործի ընտանիքում։ Ավարտել է Ժիլինի ռեալական ուսումնարանը, սովորել է Պրահայի Կարլի համալսարանի գեղարվեստի ֆակուլտետում, 1930-1933 թվականներին՝ Չեխիայի տեխնիկական համալսարանի ճարտարապետության ֆակուլտետում, 1934 թվականին ուսումը կիսատ է թողել։ Աշխատել է բանվորական թատրոնում, 1933 թվականին մասնակցել է Մոսկվայի թատերական փառատոնին։ Զինվորական ծառայությունից հետո բնակվել է Բրատիսլավայում, աշխատել է որպես գրագիր, թերթերի խմբագիր, 1938-1942 թվականներին որպես խմբագիր աշխատել է Սլովակիայի ռադիոյում։ Գրական գործունեությունն սկսել է 1956 թվականից։
Իր ստեղծագործություններում Կոստրան պատկերել է Չեխոսլովակիայի այդ տարիների մռայլ իրականությունը՝ տնտեսական ճգնաժամ, գործազրկություն։ Առաջին ժողովածուն՝ «Բույնը», լույս է տեսել 1937 թվականին։ Կոստրայի 1930-1940-ական թվականների լիրիկական բանաստեղծություններում արտացոլված է բանաստեղծի դժգոհությունը բուրժուական իրականությունից, շփոթվածությունն այդ իրականության առաջ և ձգտումը փախչելու նրանից դեպի մանկության լուսավոր հիշողություններ, հայրենի բնաշխարհ։ Ժողովրդա-դեմոկրատական կարգերի շրջանում ընդարձակվեց Կոստրայի բանաստեղծական ըմբռնման հորիզոնները։ Նրա բանաստեղծություններում ի հայտ եկավ նոր, ստեղծագործ կյանքի զարկերակը։


== Ստեղծագործություններ ==
«Իմ հարազատ», 1939
«Ժանիքները ցույց տվող ժամանակը», 1940
«Ամեն ինչ այսպես լավ է»
«Ճաքած ծաղկաման», 1942
«Ave, Eva», 1943
«Անհաղթահարելի թախիծներ», 1946
«Այս մայիսի համար», 1950
«Թխկու տերև», 1953
«Մասրենի և արևածաղիկ», 1958
«Ոտանավորը քո ստեղծագործությունն է», 1960


== Պարգևներ, մրցանակներ ==
Պետական մրցանակի դափնեկիր, 1951
II աստիճանի պետական մրցանակ, 1953
Կլեմենտ Գոտվալդի անվան գրական պետական մրցանակ, 1954
Չեխոսլովակիայի վաստակավոր նկարիչ, 1960
Չեխոսլովակիայի ժողովրդական արտիստ, 1969


== Ծանոթագրություններ ==
Պարմի մենաստանը

Պարմի Մենաստանը (ֆր.՝ La Chartreuse de Parme), ֆրանսիացի գրող Ստենդալի ամենահայտնի ստեղծագործություններից մեկն է։ Այն տպագրվել է երկու հատորով 1839 թվականին։ Երկրորդ անգամ վերափոխված այն տպագրվել է 1841 թվականին։ Սկզբնական շրջանում գրքի անունը շոշափվում էր միայն որոշ գրական խմբակներում։ Այն առավել հայտնի է դարձել քսաներորդ դարում։
Օնորե դը Բալզակին գրած նամակներից մեկում Ստենդալը բացատրում է, որ գրքի գործողությունների համար ընտրել է իտալական Պարմա քաղաքը, քանի որ համեմատած մյուս քաղաքների այն ամենաանվտանգն էր։
Դիժոն 8 (կանտոն)

Դիժոն 8 (ֆր.՝ Dijon 8e Canton), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Դիժոն օկրուգի մեջ։ Համաձայն 2006 թվականի մարդահամարի կանտոնի բնակչությունը 21274 մարդ էր։Կանտոնի համարը 2142 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Օսելկի (գյուղ, Վսևոլոժսկի շրջան)

Անվան այլ կիրառումների համար տե՛ս՝ ՕսելկիՕսելկի (ռուս.՝ Осельки), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 1802 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեկուպերացում (այլ կիրառումներ)

Ռեկուպերացում (լատ․ recuperatio-հաստացում, վերադարձ),

Ռեկուպերացում, ջերմատեխնիկայում, վառարանից կամ շոգեկաթսայից հեռացող այրման գազանման արգասիքների ֆիզիկական ջերմության մի մասի օգտագործումը՝ օդի, գազի, կաթսաները սնուցող ջրի տաքացման համար։ Թույլ է տալիս նվազեցնել հեռացող գազերի հետ կորչող ջերմության քանակը ն մեծացնել տեղակայանքի օ․գ․գ-ն։
Էլեկտրական էներգիայում, էլեկտրաշարժիչի աշխատանքի ռեժիմ, երբ էլեկտրաշարժիչի ռոտորի մեխանիկական պտտման հետևանքով ստատորում մակածվում է հոսանք, որը վերադառնում է Էլեկտրաշարժիչի սնման ցանց։
Քիմիայում օրգ․ լուծիչներ որսալու կամ արտադրելու մեթոդ՝ նրանց կրկնակի օգտագործման նպատակով։ Ռեկուպերացման տարածված եղանակներն են՝ լուծիչի գոլորշիների կոնդենսացումը կամ նրանց կլանումը հեղուկ կամ պինդ սորբենտով (օրինակ, ակտիվացրած ածուխ), հաջորդական դեսորբումով։